CELEX: 32017D1373
Language: et
Date: 2017-07-24 00:00:00
Title: Komisjoni otsus (EL) 2017/1373, 24. juuli 2017, millega kiidetakse Euroopa Liidu nimel heaks muudatus protokollis, millega määratakse kindlaks Euroopa Ühenduse ja Mauritaania Islamivabariigi vahelise kalandussektori partnerluslepinguga ettenähtud kalapüügivõimalused ja rahaline toetus

25.7.2017   
            
            
               ET
            
            
               Euroopa Liidu Teataja
            
            
               L 193/4
            
         KOMISJONI OTSUS (EL) 2017/1373,
   24. juuli 2017,
   millega kiidetakse Euroopa Liidu nimel heaks muudatus protokollis, millega määratakse kindlaks Euroopa Ühenduse ja Mauritaania Islamivabariigi vahelise kalandussektori partnerluslepinguga ettenähtud kalapüügivõimalused ja rahaline toetus
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 24. mai 2016. aasta otsust (EL) 2016/870 protokolli (millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus) Euroopa Liidu nimel sõlmimise kohta, (1) eriti selle artiklit 3,
   ning arvestades järgmist:
   
               (1)
            
            
               Euroopa Ühenduse ja Mauritaania Islamivabariigi vahelise kalandusalase partnerluslepingu (2) (edaspidi „leping“, heaks kiidetud nõukogu määrusega (EÜ) nr 1801/2006 (3)) artikli 10 alusel on loodud ühiskomitee, kelle ülesanne on kontrollida asjaomase lepingu kohaldamist, eelkõige jälgida selle täitmist, tõlgendamist ja nõuetekohast kohaldamist.
            
         
               (2)
            
            
               Protokolli (millega määratakse kindlaks kalapüügivõimalused ja rahaline toetus (edaspidi „protokoll“), heaks kiidetud otsusega (EL) 2016/870) artikli 3 punktis 3.9 on sätestatud eeskirjad säästva kalapüügi edendamise jaoks eelmise protokolliga ajavahemikuks 2013–2014 ette nähtud, ent kasutamata jäänud valdkondliku toetuse kasutamise kohta.
            
         
               (3)
            
            
               Liidu ja Mauritaania asutuste ühiskomitee erakorraline kohtumine peeti 10. märtsil ja 3. aprillil 2017 kirjavahetuse teel, millega osapooled leppisid kokku protokolli muudatuses, et pikendada kasutamata toetuse kasutamise tähtaega.
            
         
               (4)
            
            
               Enne ühiskomitee kohtumist edastas komisjon nõukogule esialgse heakskiidetud dokumendi, milles olid üksikasjalikult välja toodud liidu kavandatava seisukoha konkreetsed elemendid.
            
         
               (5)
            
            
               Protokolli muudatus tuleks Euroopa Liidu nimel heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel kiidetakse heaks protokolli (millega määratakse kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus) artikli 3 punkti 3.9 teise lause asendamine käesoleva otsuse lisas esitatud tekstiga, milles lepingu artikli 10 kohaselt loodud ühiskomitee liikmed leppisid kokku kirjavahetuse teel.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
   
      Brüssel, 24. juuli 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 145, 2.6.2016, lk 1.
   
      (2)  ELT L 343, 8.12.2006, lk 4.
   
      (3)  Nõukogu 30. novembri 2006. aasta määrus (EÜ) nr 1801/2006 Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimise kohta (ELT L 343, 8.12.2006, lk 1).
   
      LISA
      Väljavõte kirjavahetusest Euroopa Ühenduse ja Mauritaania Islamivabariigi vahelise kalandusalase partnerluslepingu artikliga 10 loodud ühiskomitee liikmete vahel (protokolli artikli 3 punkti 3.9 teine lause).
      
         „Ajavahemikul 2013–2014 valdkondlikuks toetuseks eraldatud summa ülejääk tuleb ära kasutada vähemalt kahekümne (20) kuu jooksul pärast käesoleva protokolli ajutise kohaldamise algust, muidu käsitatakse summat ammendatuna ja sellest ei saa enam väljamakseid teha.“